یامی خاقان

يامی خاقان - چین تیتولو ایله 意利珍豆启民可汗 - مۆدریک، سؤزو هر يئرده کئچن، اؤنده گئدن خاقان - شرقی گؤی تورک خاقانلیغی‌نین ایلک خاقانیدیر. تۇلان خاقانین تاختا کئچمه‌سیندن سوْنرا شیمالا کؤچه‌رک شرقی گؤي تورک خاقانلیغی‌نین شرق بؤلگه‌سینی ایداره ائدن خاقانین عۆنوانی اوْلان "تۇلی خاقان" (تؤلیس-قایان) عنوانی‌نی ایستیفاده ائتمه‌يه باشلادی. سۇی سۆلاله‌سینه هئيت گؤندره‌رک قێزلاریيلا ائولنمک ایسته‌يینجه بۇنا قارشی چێخان تۇلان خاقان ایله آراسیندا آنلاشیلمازلیق ياشاندی. 597-جی ایلده شرقی گؤي تورکون بؤلونمه‌سینی ایسته‌ين سۇی ایمپئراتوْرو وئن اؤز قێزلاریندان شاهزاده آنی اره وئردی. 599-جۇ ایلده تۇلان خاقان، غربی گؤی تورک خاقانی تاردوش خاقان ایله اتفاق قۇروب يامی خاقانا هۆجوم ائتدی. مغلوب اوْلان يامی بئش آتلی ایله چینه سێغیندی. وئن، شاهزاده آنی‌نین اؤلموش اوْلماسیندان دوْلايی باشقا بیر شاهزاده‌سی اوْلان يیچئنق ایله ائولندیردی. 609-جۇ ایلده خسته‌لیکدن اؤلدو.

 قایناقلار 

بؤلمه:یئددینجی عصر
بؤلمه:تورک تاریخی
بؤلمه:گؤی‌تورک خاقانلاری
بؤلمه:گؤی‌تورکلر